Константин Балмонт
Възхвала на сонета

Превод от руски: Андрей Андреев, 1993

chitanka.info

Обичам съвършенството — сонета

с надменната му горда красота,

на хубавица сякаш силуета

с изискана и нежна простота.

Ефирният й стан, прибрал гръдта,

величествено с матов блясък свети,

полуоблечена във пищността

на своите коси полуразвети.

О, като теб сонетът е, любов,

на гъвкава снага ликуващ зов —

макар че и мъсти стихът напевен.

И неведнъж сърцето ми без жал

пронизвал е сонет изгарящ, гневен,

студен и точен, с блясък на кинжал.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.